[{"text_idx": "#000001", "text": "Ku\u0308ljepalk Alt ei leitud vidinaid!"}, {"text_idx": "#000002", "text": "Poisid ka\u0308ivad taas lasteaias. Lauriga hommikune minek on kergem, sest siis ei u\u0308u\u0308rga poisid kaua ning rahunevad kiiresti ja la\u0308hevad ma\u0308ngima."}, {"text_idx": "#000003", "text": "U\u0308llatus-u\u0308llatus, aga Albertiga annab la\u0308bira\u0308a\u0308kimisi pidada ja Hagen on hoopiki see kangem mees. Ta\u0308na oli Hagen ennast salamahti wc-s paljaks koorinud ja tormas ru\u0308hma kellukate ja kannikate va\u0308lkudes. Ta on ha\u0308sti va\u0308le ja seda palja peega jooksu vo\u0303ib igau\u0308ks ise ette kujutada. Hageni jaoks vabanemine, aga miskipa\u0308rast o\u0303petajale ei sobinud, et u\u0308ks paljudest on paljas ning suunas teda riietuma, see ja\u0308llegi va\u0308ikesele inimesele ei meeldinud ning suurest protestist karjus ta emme ja issi ja\u0308rele. O\u0303petaja u\u0308tles, et Hagen on a\u0308ge kutt ja ta on ju tegelikult oma ru\u0308hma nooremate seas... Hagen ongi a\u0308ge!"}, {"text_idx": "#000004", "text": "Helgete hetkede kirjutamisel ei saa ma kasutada va\u0308ikeste inimeste kehaosade kohta selliseid so\u0303nu nagu na\u0308iteks perse, sest neil on armsad va\u0308iksed pepud vo\u0303i siis peed, aga kohe kindlasti mitte persed, kuigi perse on eesti keeles ta\u0308iesti tavaline va\u0308ljend. Olgu, viisakad inimesed u\u0308tlevad tagumik, aga mina seda ei ole."}, {"text_idx": "#000006", "text": "Na\u0308iteks oli meil miskipa\u0308rast eile o\u0303htul sitapidu: Hagen sittus o\u0303ues pu\u0308ksi ja minu o\u0303nneks oli Lauri see, kes kogu o\u0303udusega tegelema pidi. Minu ro\u0303o\u0303muks ja\u0308llegi ja\u0308ttis ta sitased trussikud mulle kraanikaussi loputada, sest sitaga tegelen ju mina ning kogu selle ro\u0303o\u0303mu avastasin ma siis, kui Albert oli endal suurest hirmust kakamise ees junni kannikate vahele pressinud, na\u0308pud sinna sisse torganud ja pu\u0308ksid sitaseks vedanud ning mina siis omakorda ja\u0308llegi kogu selle pillerkaari dus\u0301s\u0301iruumi toimetanud. Lisaks Alberti sitale ootas mind veel Laurist ja\u0308etud poolik sitaprojekt menetleda. Ma olen nagu inspektor \u2013 inspektor Kukekese aseme inspektor Kakajunn. Sellest vo\u0303iks raamatu kirjutada."}, {"text_idx": "#000007", "text": "Mamma ro\u0303o\u0303muks sai nu\u0308u\u0308d piisavalt koledaid so\u0303nu kasutatud. Hurraaaaa!"}, {"text_idx": "#000008", "text": "Mul oli eile nii paha tuju, et see sitapidu oli kirsiks tordil ja tu\u0308li algas... Vahepeal lihtsalt on nii, et tuju on nii paha, et kohe endal hakkab ka halb. Tegelikult olen ma va\u0308sinud ja va\u0308sinud Kersti ei ole hea Kersti."}, {"text_idx": "#000009", "text": "Albert ka\u0308ib ja\u0308lle taastusravis. Vo\u0303tsime suveks pausi, sest va\u0308ike inimene oli va\u0308sinud ja lo\u0303puks suisa keeldus koosto\u0308o\u0308st."}, {"text_idx": "#000010", "text": "10 na\u0308dalt ja\u0308rjest on ajad paigas ja eks na\u0308is... Esimene kord u\u0308le hulga oli logopeedi juures paljulubav, sest Albert soostus temaga isegi juttu ajama, tegevusteraapias ja\u0308llegi oli ta ka\u0308rsitum ning tigedam. Albert on ha\u0308sti palju hakanud jutustama: palju on ka sellist juttu, et isegi mina ei saa aru, aga ja\u0308llegi so\u0303nu on ko\u0303vasti tulnud, lauseid ja mo\u0303testatud jutuvada. Na\u0308ha on, et teda huvitab ja ta pu\u0308u\u0308ab, seda varasemalt ei olnud. Ka Hagen on nagu pudrupada ning tundub, et ta on varsti samal tasemel nagu Albert, mis sest, et ta on vennasest 1,4 aastat noorem. Mo\u0303lemad on kohutavalt memmekad, Albert natuke hullem ko\u0303igist neljast."}, {"text_idx": "#000011", "text": "Hagen on nagu tulesa\u0308de ja Albert ja\u0308llegi oma tegutsemistes rahulikum ja mo\u0303tlikum. Hagen on va\u0308ga sarnane Alexanderiga. Olen seda vist varem ka kirjutanud, aga nende kahe energiatase on va\u0308ga sarnane ja nad klapivad u\u0308leu\u0308ldiselt va\u0308ga ha\u0308sti."}, {"text_idx": "#000012", "text": "O\u0303htul ka\u0308is selline madin: Hagen kiskus pluusi seljast, viskas selle po\u0303randale ja heitis ennast Alexanderi selga ning suurem vennas nautis kogu mo\u0308llu ja keeras muudkui vinti juurde."}, {"text_idx": "#000013", "text": "Mu\u0308ratase on siin majas julmalt ko\u0303rge: keegi naerab, keegi nutab, keegi mo\u0308irgab, keegi kilkab ja keegi u\u0308u\u0308rgab. Sass on vo\u0303imeline seda ko\u0303ike korraga tegama."}, {"text_idx": "#000014", "text": "Alexander on neist ko\u0303igist ko\u0303ige rohkem minu moodi ja kui nu\u0308u\u0308d analu\u0308u\u0308sida, siis ja\u0308relikult on seda ka Hagen. Alexander on ja\u0308tkuvalt hea poiss, nagu minagi, mis sest et ta ei saa aru, kui talle u\u0308ks kord o\u0308eldakse, talle on vaja teinekord ku\u0308mme korda o\u0308elda ja see ku\u0308mnes kord pa\u0308a\u0308dib tema nutuga. Ta on super laiskvorst, suur jutupaunik, ro\u0303o\u0303murull ja koleerik. Ta tahab ko\u0303ike ja siis on valmis ko\u0303igest loobuma, et ei peaks midagi tegema. Lugema na\u0308iteks, kirjutama. Talle meelib peadpidi liivakastis kaevata, arvutima\u0308nge ma\u0308ngida, multikaid ja mingeid teaduslikke saateid vaadata. Nu\u0308u\u0308d ka\u0308ib ta ka korvpallis ja selle kahe trenni po\u0303hjal vo\u0303ib o\u0308elda, et talle endiselt meeldib."}, {"text_idx": "#000015", "text": "Alexander jauras juba eelmisel aastal, et tahab korvpalli ma\u0308ngida.... Veel on ta tungivalt soovi avaldanud kitarrio\u0303ppeks, aga ma olen ta\u0308iesti veendunud, et ta ei kujuta ette muusikakoolis ka\u0308imist. Alexander vo\u0303ib olla huvitatud pillima\u0308ngust, aga mitte sellest solfedz\u0301ost \u2013 nagu mina omal ajal. Kitarri asemel sobiksid talle rohkem trummid..."}, {"text_idx": "#000016", "text": "Annabel lo\u0303petas kevadel muusikakooli ning ja\u0308tkab su\u0308gisest lisa-aastal, et lihtsalt o\u0303ppida paremini pilli ma\u0308ngima. See sindrinahk tunnistas mulle ta\u0308na, et ta endiselt ei oska korralikult nooti lugeda... Ta on ka\u0308inud muusikakooli 8 aastat ning veerib noodikirja. Tegelikult ma teadsin, et ta o\u0303pib suuremalt jaolt ettema\u0308ngimise ja kuulmise po\u0303hjal, aga nu\u0308u\u0308d tunnistas ta seda mulle ka ise. Mul u\u0308ksko\u0303ik, Annabel on superluks ka siis kui ta ei oska noodi ja\u0308rgi klaverit ma\u0308ngida."}, {"text_idx": "#000017", "text": "Mina aga ka\u0308isin u\u0308hel heal pa\u0308eval metsas. Mets on teraapia."}, {"text_idx": "#000018", "text": "Mulle meeldis, et kuusik oli tihe, et okkaid oli palju ja mulle meeldivad seened. Ma armastan ka\u0308rbseseeni ja kivipuravikke. Metsas saab mo\u0303tted klaariks. Mida madalamale ma kummardusin, seda enam haises. Mingil hetkel haises suisa sita ja\u0308rele, ehkki ma seda oma silmaga ei na\u0308inud ja siis ma mo\u0303tlesingi, et mida su\u0308gavamalt ma kummardan, seda rohkem hakkab haisema ka pa\u0308riselt. Ma ei ole o\u0303nnelik. Ko\u0303rgemal on vaade klaarim ja o\u0303hk puhtam."}, {"text_idx": "#000019", "text": "Metsa minnes tundus kuidagi lootusetu see olukord, aga selg ees edasi ru\u0308hkides ja seeni leides la\u0308ks helgemaks. Polnud enam vahet, milline seen, aga ko\u0303ik kokku oli hea!"}, {"text_idx": "#000020", "text": "Ja lootus tuli tagasi. Lootus ka isiklikus plaanis. Isegi siis, kui olukord tundub lootusetu, ru\u0308hin ma edasi, kas vo\u0303i selg ees..."}, {"text_idx": "#000025", "text": "1. september ja palju pisaraid"}]